
Nr.4170 din 14.07.2014 
ANUNŢ privind elaborare 
Plan Urbanistic Zonal : Înfiinţare Fermă de reproducţie suine, nr.cad.51401

la S.C. PIG FIELDS.R.L.,în comuna Girişu de Criş, judeţul Bihor,

Iniţiator: S.C.  PIG FIELD  S.R.L. 

Proiectant: S.C.Contemporan Proiect S.R.L. – arh. Varodi Alina - Olivia
Investiţia propusă este într-o zonă de trup, a cărei limită se află la distanţa de circa 1 130m.
Zona luată în studiu este situată parţial în extravilanul comunei Girişu de Criş şi parţial în extravilaul comunei Sîntandrei. Terenul se învecinează cu fostul Complex ISCIP Palota din comuna Sîntandrei, la nord-est, incinta ECOPROVED S.R.L.(nr.cad.51401) la limita nordică a terenului, calea ferată Oradea – Toboliu, la limita sudică şi cu terenuri cu destinaţie agricolă. Suprafaţa propusă pentru studiu şi reglementare este de 25623,00 mp.      

Accesul în zonă se va face din drumul judeţean DJ 797 pe drumul de exploatare cu nr.cad.1145 şi de la acesta pe un drum cu servitute de trecere de 6m lăţime, conform autentificării notariale. 

În conformitate cu studiul de oportunitate se propune schimbarea folosinţei terenului din arabil în extravilan, în zonă agrozootehnică. Proiectul vizează construirea unei ferme de scoafe pentru reproducţie (suine), cu o capacitate de 1280 scroafe şi 6000 sugari, ce va cuprinde: 
- clădirea  administrativă 
·  hala nr.1 –scrofiţe, vieri,carantină şi gestaţie timpurie

·  hala nr.2 – gestaţie târzie

· hala nr.3 – maternitate

· camera de necropsie

· laguna de dejecţii

Investiţia poate ridica probleme de mediu privind dejecţiile rezultate. Cantitatea de dejecţii generată va fi de circa 5000 mc/an. Mixtura de dejecţii din hale va fi  evacuată gravitaţional    într-un colector, apoi pompată în laguna de dejecţii, unde va fi depozitată cel puţin 4-6 luni pentru a se obţine o stabilizare prin fermentare. După fermentare dejecţiile vor fi evacuate pe terenurile unde se doreşte acest lucru. Laguna, cu capacitate de stocare de 5587 mc, va fi realizată din pământ compactat având 2,60m înălţime de la cota terenului şi 4.50m adîncime utilă. Impermeabilizarea se va face cu folie tip geomembrană. Laguna va fi prevăzută cu supape pentru eliminarea gazelor acumulate sub geomembrană şi un sistem de drenaj şi monitorizare a scurgerilor. 
Vecinătatea cu calea ferată Oradea - Toboliu impune crearea unei zone de siguranţă feroviară cu o lăţime de 20m între calea ferată şi investiţie şi o zonă de protecţie feroviară de 100 m.
Se va delimita zona de potecţie sanitară stabilită în funcţie de capacitatea fermei de suine corelat cu fermele existente şi propuse din vecinătatea amplasamentului: Complexul ISCIP Palota -fermă existentă şi incinta SC ECOPROVET SRL pe nr.cad.51401 fermă pentru reproducţie suine – fermă propusă. Distanţa faţă de cea mai apropiată zonă locuită – satul Palota - este de circa 1100 m.
În prezent, pe terenul studiat nu există echipare edilitară. Alimentarea cu energie electrică se va realiza prin extinderea rețelei existente în vecinătatea amplasamentului. Alimentarea cu apă se va face printr-un foraj dotat cu pompă. Până la executarea rețelelor publice de apă și canalizare se vor adopta soluții locale. Astfel alimentarea cu apă se va face printr-un foraj dotat cu pompă, iar evacuarea apelor uzate de la clădirea administrativă şi filtrul sanitar se va face către un bazin vidanjabil pentru fiecare unitate. Încălzirea spaţiilor administrative şi a halelor se va face prin centrale termice proprii alimentate cu energie electrică şi eventual cu gaze naturale.
Soluţia propusă prin P.U.Z prevede următoarele reglementări :
- suprafaţa construită              : 10556,80 mp
- P.O.T.                                      : 39,7% 

- C.U.T.                                      : 0,39 

- regim maxim de înălțime         : P+1E+M
- retragere făță de limita estică  : minim 6,00 m
- înălţime gard perimetral           : minim 2,00 m 
- parcaj                                       : minim 1 loc/ angajat 
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, publicul poate să consulte şi să-şi exprime opinia privind documentele propunerii de PU.Z., la sediul Primăriei Sîntandrei, în perioada  15 – 29.07.2014, în intervalul orar  9:00 – 14:30 .
Persoana responsabilă cu informarea şi consultarea publicului este  consilier Mihuţa Tudora din cadrul compartimentului Urbanism al Primăriei comunei Sîntandrei - str. Principală, nr.452, tel: 0259-415947 int.16, e-mail: primaria.santandrei@cjbihor

Răspunsul la observaţiile/sugestiile transmise va fi publicat în intevalul 30.07 – 08.08.2014 pe pagina de internet a primăriei : www.primariasantandrei.ro

